6. ΠΡΟΕΔΡΙΚΟΝ ΔΙΑΤΑΓΜΑ της 4/10 Ιουλ. 1925 Περί νυκτερινής εργασίας γυναικών άνω των 18 ετών εις τα εργοστάσια γαλακτοκομίας. Εκδίδεται κατά το άρθρ. 9 του ν. ΔΚΘ΄ (ανωτ. αρ. 1). Άρθρον 1 Κατ’ εξαίρεσιν των διατάξεων του άρθρ. 6 παρ. 1 του ν. ΔΚΘ΄ π. εργασίας γυναικών και ανηλίκων, επιτρέπεται η απασχόλησις εργατίδων, αίτινες συνεπλήρωσαν το 18ον έτος της ηλικίας των, μετά την 9ην νυκτερινήν και μέχρι της 11ης νυκτερινής ώρας, εις τα εργοστάσια γαλακτοκομίας, τηρουμένων των εν τοις επομένοις άρθροις όρων και διατυπώσεων. Άρθρον 2 Τα κατά το προηγούμενον άρθρον πρόσωπα δεν επιτρέπεται να απασχοληθώσι πλέον των 10 ωρών κατά εικοσιτετράωρον δι’ όλας τας ημέρας της εβδομάδος, πλην του Σαββάτου και των παραμονών των εν τω άρθρ. 2 του ν. ΓΥΝΕ΄ (15.Κα.1) οριζομένων εορτών, οπότε δεν δύνανται να απασχοληθώσιν πλέον των οκτώ ωρών. Η διάρκεια της εργασίας υπολογίζεται από της στιγμής της εισόδου εις το εργοστάσιον ή τον τόπον της εργασίας μέχρι της εξόδου. Άρθρον 3 Αι κατά το άρθρ. 3 εδαφ. 1 του ν. ΔΚΘ΄ διακοπαί εργασίας χορηγούνται είτε συγχρόνως εις όλας τας εργάτιδας άνω των 18 ετών είτε τμηματικώς, λαμβανομένων υπ’ όψιν και των εκ της φύσεως της εργασίας διακοπών. Σελ. 208(α) Τεύχος ΣΤ72-Σελ. 96 Άρθρον 4 Ο εργοδότης των κατά το άρθρ. 1 επιχειρήσεων υποχρεούται: 1)Ν’ αναρτά εις τα διαμερίσματα της εργασίας και εις εμφανές μέρος, κατά τρόπον ώστε να είναι εύκολος η ανάγνωσίς του, πίνακα ευανάγνωστον, περιέχοντα κατ’ αύξοντα αριθμόν τα ονόματα πλήρη των υπ’ αυτού απασχολουμένων, συμφώνως προς τας διατάξεις του παρόντος διατάγματος, εργατίδων, σημειουμένης της ηλικίας των. Ακριβές αντίγραφον του πίνακος τούτου υποβάλλεται εις την πλησιεστέραν Αστυνομικήν Αρχήν. 2)Επί του πίνακος σημειούνται τα χρονικά σημεία της ενάρξεως και λήξεως της εργασίας. 3)Πάσα μεταβολή εις το προσωπικόν του υπαγόμενον εις το παρόν διάταγμα ή τας ώρας της εργασίας δέον να σημειώται αυθωρεί εις τον ανωτέρω πίνακα, να αναγγέλληται δε ενυπογράφως εις την αυτήν Αστυνομικήν Αρχήν. Άρθρον 5 Αι διατάξεις του παρόντος διατάγματος έχουν εφαρμογήν αι τον χρονικόν διάστημα από 13 Απρ. μέχρι 31 Αυγ. εκάστου έτους. 